CHOW จ่ายไฟโรงไฟฟ้าโซลาฟาร์มญี่ปุ่น 7.2 MW หนุนรายได้โตต่อเนื่อง
CHOW จ่ายไฟโรงไฟฟ้าโซลาฟาร์มญี่ปุ่น 7.2 MW หนุนรายได้โตต่อเนื่อง พร้อมเดินหน้าขยายธุรกิจพลังงานต่อ ตั้งเป้า 5 ปี พัฒนาครบ 500 MW
CHOW จ่ายไฟโรงไฟฟ้าโซลาฟาร์มญี่ปุ่น 7.2 MW หนุนรายได้โตต่อเนื่อง พร้อมเดินหน้าขยายธุรกิจพลังงานต่อ ตั้งเป้า 5 ปี พัฒนาครบ 500 MW
7 ต.ค. 2562

นายศุภชัย ยิ้มสุวรรณ ผู้อำนวยการฝ่ายการเงินและบริหาร บริษัท เชาว์ สตีล อินดัสทรี้ จำกัด (มหาชน) หรือ CHOW เปิดเผยถึงความคืบหน้าของโครงการโรงไฟฟ้าพลังงานแสงอาทิตย์ (Solar Farm) ในประเทศญี่ปุ่นว่า โครงการโรงไฟฟ้าโอโมริ (Aomori)  ขนาดกำลังการผลิต 7.2 เมกะวัตต์ (MW) ได้ขายไฟฟ้าเข้าระบบเชิงพาณิชย์ (Commercial Operation Date: COD) กับการไฟฟ้าญี่ปุ่น เพิ่มอีก 1 โครงการ เมื่อวันที่ 30 กันยายน 2562 ที่ผ่านมา ซึ่งจะสนับสนุนให้รายได้จากกลุ่มธุรกิจพลังงานเติบโตได้อย่างต่อเนื่อง
ทั้งนี้ปัจจุบัน CHOW มีโครงการโรงไฟฟ้าพลังงานแสงอาทิตย์ที่จำหน่ายไฟเข้าระบบแล้ว 67.12 เมกะวัตต์ และมีเป้าหมายจะพัฒนาให้ครบ 500 เมกะวัตต์ ภายในเวลา 5 ปี ตามนโยบายที่วางไว้  โดยหลังจากนี้ บริษัทฯ ยังมุ่งขยายธุรกิจพลังงานอย่างต่อเนื่อง เพื่อสานต่อปณิธานของคณะกรรมการบริษัทฯ ที่ต้องการลงทุนในธุรกิจที่มีศักยภาพ ก่อให้เกิดรายได้และกระแสเงินสดที่สม่ำเสมอ ซึ่งสนับสนุนให้ผลประกอบการของ CHOW เติบโตได้อย่างแข็งแกร่งและมั่นคงในอนาคต สร้างมูลค่าเพิ่มให้แก่ผู้ถือหุ้นในระยะยาว